b'\n_START_ARTICLE_\nCan Codina (l\'Esquirol)\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular (12 x 10 m), coberta a dues vessants i amb el carener perpendicular a la fa\xc3\xa7ana, situada a migdia. Consta de planta baixa, un pis i golfes. Totes les obertures tenen els emmarcaments de gres. La fa\xc3\xa7ana principal presenta a la planta un portal rectangular amb llinda escripturada en molt mal estat i un cos adossat en funci\xc3\xb3 de galliner. Al primer pis un balc\xc3\xb3 ampitador amb barana de ferro, i a les golfes un altre d\'igual situat damunt l\'anterior. La fa\xc3\xa7ana Oest presenta a la planta tres finestretes rectangulars amb forjat; al primer pis tres finestres amb ampit motllurat i tres de quadrades tamb\xc3\xa9 amb ampit motllurat a les golfes. La fa\xc3\xa7ana Nord presenta a la planta un cos petit (comuna), adossat al sector Est amb una finestreta de gres, al primer pis hi ha una finestra i a les golfes una altra. Aquesta fa\xc3\xa7ana no est\xc3\xa0 arrebossada. La fa\xc3\xa7ana Est presenta dues finestres al primer pis i una a les golfes.\n_START_SECTION_\nHist\xc3\xb2ria\n_START_PARAGRAPH_\nMasia relacionada amb l\'antic mas Tresserres, documentat des del 1138._NEWLINE_Apareix en el "Nomenclator de la Provincia de Barcelona. Partido Judicial de Vich. 1860" com a casa de pag\xc3\xa8s i amb el nom de "Corral den Tresserra".'